turjo4nis/wikipedia-bn-dump-20250701 huggingface dataset:
২০১৯ কোপা আমেরিকা ফাইনাল

২০১৯ কোপা আমেরিকা ফাইনাল দক্ষিণ আমেরিকার ফুটবল সংস্থা কনমেবল কর্তৃক আয়োজিত চতুর্বষীয় আন্তর্জাতিক ফুটবল প্রতিযোগিতা কোপা আমেরিকার ৪৬তম আসর ২০১৯ কোপা আমেরিকার ফাইনাল ম্যাচ ছিল। এই ম্যাচটি ২০১৯ সালের ৭ই জুলাই তারিখে ব্রাজিলের রিউ দি জানেইরুর মারাকানা স্টেডিয়ামে অনুষ্ঠিত হয়েছে, যেখানে সেমি-ফাইনালের দুই বিজয়ী দল ব্রাজিল এবং পেরু প্রতিদ্বন্দ্বিতা করেছে।

এই ম্যাচে স্বাগতিক ব্রাজিল পেরুকে ৩–১ গোলের ব্যবধানে পরাজিত করে ২০০৭ সালের পর প্রথম, কোপা আমেরিকার ইতিহাসে নবম শিরোপা জয়লাভ করেছে।

মাঠ
ব্রাজিলের বৃহত্তম স্টেডিয়াম রিউ দি জানেইরুর মারাকানা স্টেডিয়ামে কোপা আমেরিকার এই আসরের ফাইনাল অনুষ্ঠিত হয়েছে।

ফাইনালে উত্তীর্ণের পথ

ম্যাচ

| valign = "top" | 
| valign="top" width="50%" |

|}

পরিসংখ্যান

টীকা

তথ্যসূত্র

বহিঃসংযোগ
    

ফাইনাল
কোপা আমেরিকার ফাইনাল
কোপা আমেরিকা
কোপা আমেরিকা
স্বাগতিক ব্রাজিলে আন্তর্জাতিক ফুটবল প্রতিযোগিতা
কোপা আমেরিকা
ব্রাজিল জাতীয় ফুটবল দলের ম্যাচ
ভালোবাসার রাজকন্যা

ভালোবাসার রাজকন্যা হল ২০১৯ সালের বাংলাদেশি চলচ্চিত্র। চলচ্চিত্রটি পরিচালনা করেছেন রাজু আলীম এবং চলচ্চিত্রটির সংলাপ, চিত্রনাট্য ও কাহিনি লিখেছেন অরুণ চৌধুরী। চলচ্চিত্রটি প্রযোজনা করেছে ইমপ্রেস টেলিফিল্ম। চলচ্চিত্রটির প্রধান চরিত্রে অভিনয় করেছেন মৌসুমী হামিদ ও শিপন মিত্র। চলচ্চিত্রটি রাজু আলীম পরিচালিত প্রথম চলচ্চিত্র।

অভিনয়ে
 মৌসুমী হামিদ
 শিপন মিত্র
 আবিদ রেহান
 ফারজানা চুমকি
 কাজী রাজু
 মিলি বাশার

মুক্তি
চলচ্চিত্রটি ২০১৯ সালের ৯ আগস্ট প্রেক্ষাগৃহে মুক্তি পায়।

তথ্যসূত্র

বাংলা ভাষার চলচ্চিত্র
বাংলাদেশী চলচ্চিত্র
২০১৯-এর চলচ্চিত্র
মাদারিয়া তরিকা

মাদারিয়া তরিকা উত্তর ভারত, বিশেষ করে উত্তরপ্রদেশ, মেওয়াত অঞ্চল, বিহার, গুজরাত ও পশ্চ৮িমবঙ্গে জনপ্রিয় এবং একইসাথে নেপালে ও বাংলাদেশেও জনপ্রিয় সুফি তরিকা, যা প্রচলিত প্রথা ভাঙা, বাহ্যিক ধর্মীয় অনুশীলনের উপর শিথীলতা এবং আত্ম যিকিরের উপর জোর প্রয়োগের করনে সুপরিচিত। এটি প্রখ্যাত সুফি সাধক সৈয়দ বদিউদ্দীন জিন্দা শাহ মাদার (জন্ম৮৫৭খ্রি:-মৃত্যু ১৪৩৩খ্রি:) কর্তৃক প্রবর্তিত সূফি তরিকা এবং উত্তরপ্রদেশের কানপুর জেলার মকানপুরে তার মাজার কেন্দ্রিক পরিচালিত তরিকা। তিনি তেরো শতকে আশরাফ জাহাঙ্গীর সেমনাণী সহ ভারতে আগমন করেন।

তাঁর পীর বা আধ্যাত্মিক শিক্ষক বায়াজীদ তায়ফুর আল-বোস্তামি কর্তৃক প্রবর্তিত তৈয়ফুরিয়া তরিকা থেকে উৎপত্তি হয়ে মাদারিয়া তরিকা ১৫ থেকে ১৭ শতকের মাঝামাঝি মুঘল আমলে বিশেষ গৌরব অর্জন করেছিল এবং শাহ মাদারের শিষ্যদের মাধ্যমে ভারতের উত্তরাঞ্চলীয় এলাকা, বাংলাসহ বিভিন্ন অঞ্চলে এ তরিকা ছড়িয়ে পড়ে। বেশিরভাগ সুফি তরিকার মতই এটি প্রতিষ্ঠাতা শাহ মাদারের নামে নির্মিত হয়েছে, যা মাদারিয়া তরিকা নামে পরিচিত।

মাজার শরিফ 
মাজার বা রওজা শরিফ বা বাদিউদ্দীন জিন্দা শাহ মাদারের সমাধি ভারতের উত্তর প্রদেশ রাজ্যের কানপুর শহরের কাছে মকানপুরে অবস্থিত। এখানে প্রতি মাসে বিশেষ করে বার্ষিক ওরস উদযাপনের সময় হাজার হাজার দর্শনার্থী, ভক্তবৃন্দ পরিদর্শন করে।

মাদারিয়া তরিকার বিশিষ্ট সূফি 

 জিন্দা শাহ মাদারের শিষ্য সদন শাহ সরমাস্ত, গুজরাতে মাজার
ফকির আজম সৈয়দ শাহ শান্ত মাদার(অপূর্ব মীর) যিনি মাদারি তরিকার ফকিরী ধারার তালিম একত্রিত করিয়া সুশৃঙ্খলভাবে প্রতিষ্ঠা করেছেন,সলিলদিয়া, ভাংগা ,ফরিদপুর মীর-বাড়ি মাদার-ই দরগাহ শরিফ এ উনার আস্তানা

আরো দেখুন 

বায়েজিদ বোস্তামি
শাহ মাদার
আব্দুল কাদের জিলানী
আল-গাজ্জালি
জালাল উদ্দিন মুহাম্মদ রুমি
 মঈনউদ্দিন চিশতি

তথ্যসূত্র

বহিঃসংযোগ 

বাংলাপিডিয়ায় শাহ মাদার
হযরত সাঈদ বাদিউদ্দিন জিন্দা শাহ মাদার দরগাহ ও জীবনী
http://www.madareazam.com

সুফি তরিকা
বাংলাদেশে সুফিবাদ
সুফিবাদ
সুফি
পাকিস্তানে সুফিবাদ
দৈনিক শ্যামল সিলেট

দৈনিক শ্যামল সিলেট  বাংলাদেশের সিলেট থেকে প্রকাশিত বাংলা ভাষায় দৈনিক সংবাদপত্র,যা ২০০১ সাল থেকে প্রকাশিত হয়ে আসছে। সংবাদপত্রটি সিলেটের প্রথম সারির দৈনিক পত্রিকা।  এটির ভারপ্রাপ্ত সম্পাদক হচ্ছেন আব্দুল মুকিত সংবাদপত্রের সম্পাদক ও প্রকাশক হলেন নূরুজ্জামান মনি

বিবরণ 
দৈনিক শ্যামল সিলেট 'ব্রডশিট' আকারে মুদ্রিত হয়। অনলাইন সংস্করণের পাশাপাশি পত্রিকাটি চার রঙে মুদ্রিত। নিয়মিত সংখ্যা ৮ পৃষ্ঠা। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৮। সম্পাদক ও প্রকাশক  নূরূজ্জামান মনি।

বাংলাদেশ তথ্য মন্ত্রণালযয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ১১ সেপ্টেম্বর ২০২২ তারিখের হিসেব অনুযায়ী, দৈনিক শ্যামল সিলেটের প্রচলন সংখ্যা ৮,৮৬০ কপি যা সিলেট থেকে প্রকাশিত দৈনিক সমূহের মধ্যে পঞ্চম।

নিয়মিত আয়োজন 
দৈনিক শ্যামল সিলেটের নিয়মিত আয়োজন সমূহের মধ্যে রয়েছে:

 প্রথম পাতা
 শেষের পাতা
 সম্পাদকীয়
 মহানগর
 জেলা-উপজেলা-গ্রাম
 আর্ন্তজাতিক
 সাহিত্য
 বিনোদন
 খেলাধুলা

আরও দেখুন 

 দৈনিক সিলেটের ডাক
 দৈনিক জালালাবাদ
 সিলেট প্রতিদিন

তথ্যসূত্র

বহিঃসংযোগ 

 দাপ্তরিক ওয়েবসাইট - দৈনিক শ্যামল সিলেট
 সিলেট জেলার পত্র-পত্রিকার তালিকা - বাংলাদেশ জাতীয় তথ্য বাতায়ন

সিলেটের সংবাদপত্র
২০০১-এ বাংলাদেশে প্রতিষ্ঠিত
বাংলা ভাষার সংবাদপত্র
দৈনিক সবুজ সিলেট

দৈনিক সবুজ সিলেট একটি বাংলাদেশী দৈনিক সংবাদপত্র, যা সিলেট থেকে বাংলা ভাষায় প্রকাশিত হয়। ২০০১ সালে প্রথম প্রকাশিত হয়। সংবাদপত্রটি সিলেটের প্রথম সারির দৈনিক পত্রিকা। সম্পাদক ও প্রকাশক মুজিবুর রহমান।

বিবরণ 
দৈনিক সবুজ সিলেট 'ব্রডশিট' আকারে মুদ্রিত হয়। অনলাইন সংস্করণের পাশাপাশি পত্রিকাটি চার রঙে মুদ্রিত। নিয়মিত সংখ্যা ১৬ পৃষ্ঠা। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৮। বাংলাদেশ তথ্য মন্ত্রণালযয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ৩০ জুন ২০১৮ তারিখের হিসেব অনুযায়ী, দৈনিক সবুজ সিলেটের প্রচলন সংখ্যা ১৭,০৫০ কপি যা সিলেট থেকে প্রকাশিত দৈনিক সমূহের মধ্যে দ্বিতীয়।

নিয়মিত আয়োজন 
দৈনিক সবুজ সিলেটের নিয়মিত আয়োজন সমূহের মধ্যে রয়েছে:

 প্রথম পাতা
আর্ন্তজাতিক
 শেষের পাতা
 মহানগর
 সাহিত্য
সম্পাদকীয়
 বিনোদন
 খেলাধুলা

আরও দেখুন 

 দৈনিক সিলেটের ডাক
 দৈনিক জালালাবাদ
দৈনিক শ্যামল সিলেট

তথ্যসূত্র

বহিঃসংযোগ 

দাপ্তরিক ওয়েবসাইট  - দৈনিক সবুজ সিলেট
 সিলেট জেলার পত্র-পত্রিকার তালিকা - বাংলাদেশ জাতীয় তথ্য বাতায়ন

সিলেটের সংবাদপত্র
২০০১-এ বাংলাদেশে প্রতিষ্ঠিত
বাংলা ভাষার সংবাদপত্র
ফিলিপ হ্যান্ডস

ফিলিপ আলবার্ট মাইবার্গ হ্যান্ডস (; জন্ম: ১৪ এপ্রিল, ১৮৯০ - মৃত্যু: ২৭ এপ্রিল, ১৯৫১) কেপ টাউনের ক্লেয়ারমন্ট এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৩ থেকে ১৯২৪ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে সবিশেষ পারদর্শী ছিলেন ফিলিপ হ্যান্ডস।

শৈশবকাল 
স্যার হ্যারি হ্যান্ডস, কেবিই ও লেডি অ্যালেটা হ্যান্ডস, ওবিই দম্পতির সন্তানরূপে কেপটাউনের ক্লেয়ারমন্ট এলাকায় জন্মগ্রহণ করেন তিনি। রেজিনাল্ড হ্যান্ডস ও কেনেথ হ্যান্ডস নামীয় তার অপর দুই জ্যেষ্ঠ ভ্রাতা ছিল। রন্দেবশের ডাইওসেসান কলেজে পড়াশোনা করেছেন। ১৯০৮ সালে রোডস বৃত্তিধারী হিসেবে অক্সফোর্ডের ইউনিভার্সিটি কলেজে অধ্যয়ন করেন। শুরুতে আইনশাস্ত্রে অধ্যয়ন করলেও পরবর্তীকালে হিসাববিজ্ঞান বিষয়ে পড়াশুনো করেছিলেন।

রয়্যাল গ্যারিসন আর্টিলারিতে যুক্ত ছিলেন। প্রথম বিশ্বযুদ্ধে ডিএসও এবং এমসি পদকে ভূষিত হন ও মেজর পদবী ধারণ করেন।

প্রথম-শ্রেণীর ক্রিকেট 
১৯০৬-০৭ মৌসুম থেকে ১৯২৬-২৭ মৌসুম পর্যন্ত ফিলিপ হ্যান্ডসের প্রথম-শ্রেণীর খেলোয়াড়ী জীবন চলমান ছিল। ডানহাতি মারকুটে ব্যাটসম্যান হিসেবে বেশ সুনাম ছিল তার। মহান যুদ্ধের কারণে ফিলিপ হ্যান্ডস তার স্বর্ণালী মৌসুম নষ্ট করেন। এ সময়ে সবে তিনি দক্ষিণ আফ্রিকা দলে খেলছিলেন।

আন্তর্জাতিক ক্রিকেট 
সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন ফিলিপ হ্যান্ডস। ১৩ ডিসেম্বর, ১৯১৩ তারিখে ডারবানে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ২৬ জুলাই, ১৯২৪ তারিখে ম্যানচেস্টারের একই দলের বিপক্ষে সর্বশেষ টেস্টে অংশ নেন তিনি।

১৯১৩-১৪ মৌসুমে ইংল্যান্ডের বিপক্ষে সিরিজে ২৮১ রান তুলে যে-কোন দক্ষিণ আফ্রিকান ব্যাটসম্যানের চেয়ে অধিক সংগ্রহ করেন। পোর্ট এলিজাবেথে প্রথম ইনিংসে ৮৩ ও দ্বিতীয় ইনিংসে ১০৫ মিনিটে সংগৃহীত ৯৮ রানের মধ্যে তার অংশ ছিল ব্যক্তিগত সেরা ৮৩ রান।

১৯২৪ সালে দক্ষিণ আফ্রিকা দলের সাথে ইংল্যান্ড গমন করেন। তবে সফলতার স্বাক্ষর রাখতে পারেননি তিনি। এ সফরে ২৬ ইনিংস খেলে মাত্র ৪২৬ রান তুলেন। একমাত্র টেস্টে অংশগ্রহণ করলেও ব্যাটিং করার সুযোগ পাননি।

ব্যক্তিগত জীবন 
তার জ্যেষ্ঠ ভ্রাতা রেজিনাল্ড হ্যান্ডস দক্ষিণ আফ্রিকার পক্ষে ১৯১৪ সালে সংক্ষিপ্ত সময়ের জন্যে টেস্ট ক্রিকেটে অংশগ্রহণ করেছিলেন। কনিষ্ঠ ভ্রাতা কেনেথ হ্যান্ডস প্রথম-শ্রেণীর ক্রিকেটে অংশগ্রহণ করলেও টেস্টে খেলার সুযোগ পাননি। সর্বক্রীড়ায় পারদর্শী হিসেবে পরিচিত ছিলেন। ১৯১০ সালে তার অপর দুই ভ্রাতা রাগবি ক্রীড়ায় ব্লুধারী হলেও তিনি ক্রিকেটে তা পাননি।

২৭ এপ্রিল, ১৯৫১ তারিখে ৬১ বছর বয়সে অরেঞ্জ ফ্রি স্টেটের পারিস এলাকায় ফিলিপ হ্যান্ডসের দেহাবসান ঘটে। উইজডেনে তার স্মরণে কোন সংস্করণে প্রতিনিধিত্বমূলক অংশগ্রহণ কিংবা এক টেস্টে অংশগ্রহণকারী তার অপর ভাই রেজিনাল্ড হ্যান্ডসের বিষয়ে আলোকপাত করেনি।

তথ্যসূত্র

আরও দেখুন 
 হার্বি টেলর
 রোল্যান্ড বিউমন্ট
 সানফয়েল সিরিজ
 ইস্টার্ন প্রভিন্স ক্রিকেট দল
 দক্ষিণ আফ্রিকান টেস্ট ক্রিকেটারদের তালিকা

বহিঃসংযোগ 
 
 

১৮৯০-এ জন্ম
১৯৫১-এ মৃত্যু
ওয়েস্টার্ন প্রভিন্সের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
কেপ টাউন থেকে আগত ক্রিকেটার
মিলিটারি ক্রস প্রাপক
ডিস্টিংগুইসড সার্ভিস অর্ডার কোম্পানিয়ন্স
প্রথম বিশ্বযুদ্ধের ব্রিটিশ সেনা কর্মকর্তা
ঝাপানডাঙ্গা রেলওয়ে স্টেশন

ঝাপানডাঙ্গা রেলওয়ে স্টেশন হল  হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। ঝাপানডাঙ্গা রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় অবুজহাটি গ্রাম পঞ্চায়েত, ঝাপানডাঙ্গাতে অবস্থিত। স্টেশনটি ঝাপানডাঙ্গা এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৬২ কি.মি. দূরে স্টেশনটি অবস্থিত।

ইতিহাস 
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল।  ঝাপানডাঙ্গা রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।

তথ্যসূত্র 

পূর্ব বর্ধমান জেলার রেলওয়ে স্টেশন
হাওড়া রেলওয়ে বিভাগ
১৯১৭-এ চালু রেলওয়ে স্টেশন
কলকাতা শহরতলি রেল স্টেশন
পূর্ব লাইন (কলকাতা শহরতলি রেল)
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৯১৭-এ ভারতে চালু রেলওয়ে স্টেশন
জৌগ্রাম রেলওয়ে স্টেশন

জৌগ্রাম রেলওয়ে স্টেশন হল  হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। জৌগ্রাম রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় জৌগ্রাম মেন রোড, অস্তাই, জৌগ্রাম এ অবস্থিত। স্টেশনটি জৌগ্রাম এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৬৪ কি.মি. দূরে স্টেশনটি অবস্থিত।

ইতিহাস 
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল।  জৌগ্রাম রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।

তথ্যসূত্র 

পূর্ব বর্ধমান জেলার রেলওয়ে স্টেশন
হাওড়া রেলওয়ে বিভাগ
১৯১৭-এ চালু রেলওয়ে স্টেশন
কলকাতা শহরতলি রেল স্টেশন
পূর্ব লাইন (কলকাতা শহরতলি রেল)
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৯১৭-এ ভারতে চালু রেলওয়ে স্টেশন
নবগ্রাম রেলওয়ে স্টেশন

নবগ্রাম রেলওয়ে স্টেশন হল  হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। নবগ্রাম রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় নবগ্রাম-ময়না-ভেরিলি রোড, দত্তপুর, নবগ্রাম এ অবস্থিত। স্টেশনটি নবগ্রাম এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৬৯ কি.মি. দূরে স্টেশনটি অবস্থিত।

ইতিহাস 
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল।  নবগ্রাম রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।

তথ্যসূত্র 

পূর্ব বর্ধমান জেলার রেলওয়ে স্টেশন
হাওড়া রেলওয়ে বিভাগ
১৯১৭-এ চালু রেলওয়ে স্টেশন
কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৯১৭-এ ভারতে চালু রেলওয়ে স্টেশন
নটবর নট আউট

নটবর নট আউট একটি বাংলা হাস্যরসাত্মক চলচ্চিত্র যার পরিচালক অমিত সেনগুপ্ত ও স্ক্রিপ্ট রাইটার কমলেশ্বর মুখোপাধ্যায়। ১২ নভেম্বর ২০১০ এই ছবিটি মুক্তি পায়।

কাহিনী
নটবর একজন কবি। কিন্তু তার কবিতার যথেষ্ট মূল্যায়ন না হওয়াতে সর্বদা হতাশ থাকে সে। একদিন রাত্রে তার স্বপ্নে আসেন কবি রবীন্দ্রনাথ ঠাকুর ও তাকে কিছু সময়ের জন্য কবিতা লেখার ক্ষমতা দান করেন। নটবরের প্রেমিকা মিস্টু তাকে পাত্তা দেয়না। এবার সে তার নতুন পাওয়া ক্ষমতা দিয়ে সকলকে অবাক করে দিতে থাকে এবং একটি বিজ্ঞাপনী সংস্থায় কাজ নেয়।

অভিনয়
 রাইমা সেন - মিস্টু
 প্রকাশ গোলাম মোস্তাফা - নটবর 
 মীর আফসার আলী
 খরাজ মুখোপাধ্যায় - বলাই 
 শাশ্বত চট্টোপাধ্যায়

 কৌশিক গঙ্গোপাধ্যায় 
 মুনমুন সেন
 রমাপ্রসাদ বণিক
 সায়নী ঘোষ
 চন্দন সেন
 সদীপা বসু

তথ্যসূত্র

২০১০-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
২০১০-এর দশকের বাংলা ভাষার চলচ্চিত্র
কৌশিক গঙ্গোপাধ্যায় পরিচালিত চলচ্চিত্র
ভারতীয় হাস্যরসাত্মক নাট্য চলচ্চিত্র
সাইমন কুক (অস্ট্রেলীয় ক্রিকেটার)

সাইমন হিউইট কুক (; জন্ম: ২৯ জানুয়ারি, ১৯৭২) ভিক্টোরিয়ার হ্যাস্টিংস এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৯৭ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ও ভিক্টোরিয়া দলের প্রতিনিধিত্ব করেন। ইংরেজ ঘরোয়া ক্রিকেটে ওরচেস্টারশায়ার ক্রিকেট বোর্ডে খেলেছেন। দলে তিনি মূলতঃ ডানহাতি ফাস্ট মিডিয়াম বোলিং করতেন। এছাড়াও, নিচেরসারিতে বামহাতে কার্যকরী ব্যাটিংশৈলী উপস্থাপন করতেন সাইমন কুক।

প্রথম-শ্রেণীর ক্রিকেট 
অস্ট্রেলিয়ান ক্রিকেট একাডেমি থেকে স্নাতক ডিগ্রি লাভের অধিকারী হন। ১৯৯৩ সালের শুরুতে ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তার। ১৯৯২-৯৩ মৌসুম থেকে ২০০০-০১ মৌসুম পর্যন্ত সাইমন কুকের প্রথম-শ্রেণীর খেলোয়াড়ী জীবন চলমান ছিল। ২০ নভেম্বর, ১৯৯২ তারিখে ব্রিসবেনে কুইন্সল্যান্ডের বিপক্ষে ভিক্টোরিয়ার সদস্যরূপে প্রথম-শ্রেণীর ক্রিকেটে আত্মপ্রকাশ ঘটে সাইমন কুকের। ১৯৯৩-৯৪ মৌসুমেই স্বীয় প্রতিশ্রুতিশীলতার স্বাক্ষর রাখেন। ২৯.৫০ গড়ে ৩০ উইকেট পান তিনি।

১৯৯৫-৯৬ মৌসুমে নিউ সাউথ ওয়েলসে স্থানান্তরিত হন। ১৯৯৭ সালের শেষদিকে নিউজিল্যান্ডের বিপক্ষে দুই টেস্টে অংশগ্রহণের জন্যে বিস্ময়করভাবে অস্ট্রেলীয় দলে অন্তর্ভুক্ত করা হয়। ক্রিকেটবোদ্ধাদের কিয়দংশের অভিমত, তিনি প্রথম-শ্রেণীর ক্রিকেটারেরই উপযোগী ছিলেন না। ঐ বছরেই নিউ সাউথ ওয়েলস দলে পর্যন্ত তাকে টিকে থাকার সংগ্রামে অবতীর্ণ হতে হয়। সর্বদাই তিনি গণনার বাইরে অবস্থান করতেন।

আন্তর্জাতিক ক্রিকেট 
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন সাইমন কুক। ২০ নভেম্বর, ১৯৯৭ তারিখে পার্থে সফরকারী নিউজিল্যান্ডের বিপক্ষে টেস্ট ক্রিকেটে অভিষেক ঘটে তার। এরপর, ২৭ নভেম্বর, ১৯৯৭ তারিখে হোবার্টে একই দলের বিপক্ষে সর্বশেষ টেস্টে অংশ নেন তিনি।

আন্তর্জাতিক ক্রিকেট অঙ্গনে স্বপ্নের মতো যাত্রা শুরু করেন। প্রথম টেস্টে সাত উইকেট পান। ২৩ নভেম্বর, ১৯৯৭ তারিখে পার্থের ওয়াকায় সিরিজের দ্বিতীয় টেস্টের চতুর্থ দিনে দ্বিতীয় ইনিংসে ৫-উইকেট দখল করেন তিনি। অভিষেক টেস্টে শেন ও’কনরকে টেলরের কটে পরিণত করে নিজস্ব পঞ্চম উইকেট পান। ঐ ইনিংসে তার বোলিং পরিসংখ্যান ছিল ৫/৩৯।

দুই টেস্ট পরই গ্লেন ম্যাকগ্রা তার স্থলাভিষিক্ত হন। অথচ, এ সময়ে তিনি ২০ গড়ে মানানসই বোলিং করতেন। এরপর আঘাতের কবলে পড়ে দ্রুত পর্দার অন্তরালে চলে যান।

অবসর 
১৯৯৭-৯৮ মৌসুমে তিনি আরও চারটি শেফিল্ড শিল্ডের খেলায় অংশ নিয়েছিলেন। তন্মধ্যে দুইবার চার উইকেট লাভের সক্ষমতা দেখান। ১৯৯৮-৯৯ মৌসুমে দুই খেলায় অংশ নিয়ে মাত্র এক উইকেট পান। ১৯৯৯-২০০০ মৌসুমের পুরোটা সময়ে খেলার জগৎ থেকে দূরে অবস্থান করেন। ডিসেম্বর, ২০০০ সালে পরের খেলায় অংশ নেন। এটিই পুরা কাপে তার সর্বশেষ অংশগ্রহণ ছিল।

২০০৩-০৪ মৌসুমে সকল স্তরের ক্রিকেট খেলা থেকে অবসর গ্রহণ করেন। এরপর ভিক্টোরিয়ান প্রিমিয়ার ক্রিকেটে মেলবোর্ন ক্রিকেট ক্লাবে খেলেছিলেন।

তথ্যসূত্র

আরও দেখুন 
 শেফিল্ড শিল্ড
 ড্যামিয়েন ফ্লেমিং
 মাইকেল কাসপ্রোভিচ
 অকল্যান্ড ক্রিকেট দল
 অস্ট্রেলীয় টেস্ট ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা

বহিঃসংযোগ 
 
 

১৯৭২-এ জন্ম
জীবিত ব্যক্তি
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
নিউ সাউথ ওয়েলসের ক্রিকেটার
ভিক্টোরিয়ার ক্রিকেটার
ভিক্টোরিয়া (অস্ট্রেলিয়া) থেকে আগত ক্রিকেটার
মেলবোর্ন ক্রিকেট ক্লাবের ক্রিকেটার
ওরচেস্টারশায়ার ক্রিকেট বোর্ডের ক্রিকেটার
যশোর জুট ইন্ডাস্ট্রিজ লিমিটেড

যশোর জুট ইন্ডাস্ট্রিজ লিমিটেড বাংলাদেশের যশোর জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যকার অন্যতম প্রধান পাটকল।

অবস্থান 
এই পাটকলটি বাংলাদেশের দক্ষিণাঞ্চলের খুলনা বিভাগের যশোর জেলার নোয়াপাড়া শিল্পাঞ্চলে অবস্থিত।

ইতিহাস 
এই শিল্প প্রতিষ্ঠানটি ১৯৬৭ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।

অবকাঠামো 
এই বৃহদায়তন শিল্প-কমপ্লেক্সটি ৭৯.৬৩ একর জায়গা জুড়ে অবস্থিত।

কর্মরত শ্রমিক ও ব্যবস্থাপনা 
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়।

উৎপাদন ক্ষমতা 
এই মিলে রয়েছে ৩১০ হেসিয়ান, ১০০ সেকিং ও ৫৬ সিবিসি লুম এবং গড়ে এর মাসিক উৎপাদন ক্ষমতা ২৮৪ মেট্রিক টন হেসিয়ান, ৩৯৬ মেট্রিক টন সেকিং ও ১১৫ মেট্রিক টন সিবিসি লুম।

উৎপাদিত পণ্য 
 কাপড়
 থলে।

আরও দেখুন 
 বাংলাদেশ পাটকল করপোরেশন;
 বাংলাদেশের পাটকলগুলোর তালিকা।

তথ্যসূত্র

বহিঃসংযোগ 
 যশোর জুট ইন্ডাস্ট্রিজ লিমিটেড - বাংলাদেশ পাটকল করপোরেশন'এর তথ্য বাতায়নে।

১৯৬৭-এ প্রতিষ্ঠিত
বাংলাদেশের পাটকল
এইচডি ৯৭৬৫৮

এইচডি ৯৭৫৬৮ হলো সিংহ তারকামণ্ডল হতে ৭০ আলোকবর্ষ দুরবর্তী একটি তারকা। তারকাটির আকার অত্যন্ত ক্ষুদ্র হওয়ায় কোনোরকম যন্ত্রপাতি বা সরঞ্জাম ছাড়া তা খালি চোখে দেখা সম্ভবপর নয়।

আবর্তন ব্যবস্থা

তথ্যসূত্র 

কে-ধরণের প্রধান ধারার তারা
মায়ের দাবী

মায়ের দাবী হল আওকাত হোসেন পরিচালিত ১৯৮৬ সালের বাংলাদেশী নাট্য চলচ্চিত্র। এতে শ্রেষ্ঠাংশে অভিনয় করেছেন বুলবুল আহমেদ, সেলিনা, রোজী আফসারী, প্রবীর মিত্র, ব্ল্যাক আনোয়ার প্রমুখ। চলচ্চিত্রটি ১১তম জাতীয় চলচ্চিত্র পুরস্কারে শ্রেষ্ঠ শিশু শিল্পী বিভাগে একটি পুরস্কার অর্জন করে।

কুশীলব
 বুলবুল আহমেদ
 সেলিনা
 রোজী আফসারী
 প্রবীর মিত্র
 ব্ল্যাক আনোয়ার
 সাইফুদ্দিন
 মায়া হাজারিকা
 সুষমা আলম
 সালাম চট্টলা
 কামরুন্নাহার আজাদ স্বপ্না (বেবী স্বপ্না)

সঙ্গীত
মায়ের দাবী চলচ্চিত্রের সঙ্গীত পরিচালনা করেছেন সুবল দাস। গীত রচনা করেছেন এম এ খালেক। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, রথীন্দ্রনাথ রায়, প্রণব কুমার ও নাসরীন রেজা।
 "দিনে দিনে খোকা আমার" - রুনা লায়লা
 "প্রথম যেদিন দেখা হলো" - সাবিনা ইয়াসমিন
 "রাতে আমার বধুয়া" - সাবিনা ইয়াসমিন ও এন্ড্রু কিশোর
 "নতুন এক অথিতি এসেছে ঘরে" - সাবিনা ইয়াসমিন ও রথীন্দ্রনাথ রায়

পুরস্কার
১১তম জাতীয় চলচ্চিত্র পুরস্কার
 বিজয়ী: শ্রেষ্ঠ শিশু শিল্পী - কামরুন্নাহার আজাদ স্বপ্না

তথ্যসূত্র

বহিঃসংযোগ

 

১৯৮৬-এর চলচ্চিত্র
১৯৮০-এর দশকের নাট্য চলচ্চিত্র
আওকাত হোসেন পরিচালিত চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
সুবল দাস সুরারোপিত চলচ্চিত্র
বাংলা ভাষার বাংলাদেশী চলচ্চিত্র
১৯৮০-এর দশকের বাংলা ভাষার চলচ্চিত্র
স্বামীনারায়ণ

স্বামীনারায়ণ ( ৩ এপ্রিল ১৭৮১ - ১ জুন ১৮৩০), সাহাজানন্দ স্বামী হিসাবেও পরিচিত, তিনি ছিলেন একজন যোগী এবং একজন সন্ন্যাসী, যার জীবন ও শিক্ষা কেন্দ্রীয় হিন্দু প্রথাগুলির ধর্ম, অহিংসা এবং ব্রহ্মচর্চাকে পুনরুজ্জীবিত করেছিলেন। তিনি তার অনুসারীরা তাকে ঈশ্বরের পাঠানো দূত বলে বিশ্বাস করত।

১৭৮১ সালে ভারতের উত্তর প্রদেশের ছাপাইয়া গ্রামে স্বামীনারায়ণ জন্মগ্রহণ করেন। ১৭৯২ সালে ১১ বছর বয়সে তিনি নীলকান্ত বর্নি নামটি গ্রহণ করে  সাত বছরের তীর্থযাত্রা শুরু করেন। এই যাত্রার সময় তিনি নানা কল্যাণমূলক কার্যক্রম করেন এবং এই যাত্রার ৯ বছর ১১ মাস পর তিনি ১৭৯৯ সালে গুজরাত রাজ্যে বসতি স্থাপন করেন। ১৮০০ সালে তিনি তার গুরু স্বামী রমানন্দ দ্বারা উদ্ভাব সম্প্রদায়ের সূচনা করেন এবং তাকে নাম দেওয়া হয় সাহাজানন্দ স্বামী। ১৮০২ সালে তার গুরু তার মৃত্যুর পূর্বে উদ্ভাব সম্প্রদায়ের নেতৃত্ব হস্তান্তর করেছিলেন। সাহাজানন্দ স্বামী একটি আয়োজন করেন এবং "স্বামীনারায়ণ মন্ত্র" শিক্ষা দেন। এদিক থেকে তিনি স্বামীনারায়ণ নামে পরিচিত ছিলেন। উদ্ভাব সম্প্রদায় পরে স্বামীণারায়ন সম্প্রদায় নামে পরিচিতি পায়।

ব্রিটিশ রাজ্যের সাথে স্বামীনারায়ণ একটি ভাল সম্পর্ক গড়ে তুলেছিলেন। তার কেবল হিন্দু সম্প্রদায়েরই নয় বরং ইসলাম ও জরোস্ট্রিয়ানিজম এর অনেক অনুসারী ছিল। তিনি তার জীবদ্দশায় ছয়টি মন্দির নির্মাণ করেছিলেন এবং তার দর্শন বিস্তারের জন্য ৫০০ পরমহংস নিযুক্ত করেছিলেন। ১৮২৬ সালে, স্বামীনারায়ণ সামাজিক নীতির উপর একটি বই শিক্ষাপত্রি লিখেছিলেন। ১৮৩০ সালের ১ জুন তার মৃত্যু হয় এবং গুজরাতের গাধারায় হিন্দু ধর্মীয় রীতি অনুযায়ী তাকে সমাহিত করা হয়। তার মৃত্যুর পূর্বে, স্বামীনারায়ণ তার স্বামীনারায়ণ সমপ্রদায়ের দুটি অংশের দায়িত্ব পরিচালনা করার জন্য গৃহীত ভাতিজাদেরকে আচার্য হিসাবে নিযুক্ত করেছিলেন। নারী ও দরিদ্রদের জন্য সংস্কারের জন্য এবং ব্যাপকভাবে অহিংস (অগ্নি উৎসর্গ) সম্পাদন করার জন্যও সমাজের মধ্যে স্বামীনারায়ণকে স্মরণ করা হয়।

তথ্যসূত্র

১৭৮১-এ জন্ম
১৮৩০-এ মৃত্যু
আঞ্চলিক হিন্দু দেবদেবী
বৈষ্ণব সাধু
হিন্দু ধর্মগুরু
ভারতীয় হিন্দু আধ্যাত্মিক শিক্ষক
হিন্দু সংস্কারক
হিন্দু সন্ন্যাসী
১৯শ শতাব্দীর হিন্দু ধর্মগুরু
স্বামীনারায়ণ সম্প্রদায়
ভারতীয় ধর্মতত্ত্ববিদ
১৯শ শতাব্দীর হিন্দু দার্শনিক ও ধর্মতত্ত্ববিদ
ভারতীয় বৈষ্ণব
১৮শ শতাব্দীর হিন্দু
১৯শ শতাব্দীর হিন্দু
রিফিয়ান (মঞ্চ)

রিফিয়ান  থেকে ভূতাত্ত্বিক সময়কালের একটি স্তর বা বয়স  । রিফিয়ান নামটি রাশিয়ার প্রোটেরোজোয়িক স্ট্রাটিগ্রাফিতে এবং ফিনল্যান্ডের ফিনোস্ক্যান্ডিয়ান শিল্ডে ব্যবহৃত হয়।  এটি সাম্প্রতিকতম হিসাব বেঁধে এ, পুরোনো আন্তর্জাতিক ভূতাত্ত্বিক হিসাব বেঁধে একটি সংখ্যা ব্যবহৃত হয় কিন্তু আইসিএস, এটা দ্বারা প্রতিস্থাপিত হয় Calymmian, Ectasian, Stenian, Tonian এবং Cryogenian সময়কাল নিওপ্রোটেরোজোয়িক এবং Mesoproterozoic যুগের।

'রিফান' শব্দ প্রাচীন রিফিয়ান পর্বতমালা থেকে এসেছে, কখনও কখনও উরল পর্বতমালার সাথে চিহ্নিত।

রিফিয়ান ভূতাত্ত্বিকদের দ্বারা আর্লি রিফান (১৬০০-১৪০০ মা), মধ্য রিফান (১৪০০-১০০০ মা) এবং শেষ রিফিয়ান (১০০০-৬৫০ মা) উপবিভাগগুলিতে বিভক্ত করা হয়েছে।

আরও দেখুন 

 Jotnian

তথ্যসূত্র 

ভূতাত্ত্বিক বয়স
হংকংয়ের চলচ্চিত্র

হংকংয়ের চলচ্চিত্র (চীনা: 香港 電影) চীন ও তাইওয়ানের চলচ্চিত্রের পাশাপাশি চীনা ভাষায় নির্মিত সিনেমাগুলির তিনটি প্রধান ধারার মধ্যে একটি। প্রাক্তন ব্রিটিশ উপনিবেশ হিসেবে হংকং এর মূল ভূখণ্ড চীন ও তাইওয়ানের তুলনায় বেশি পরিমাণে রাজনৈতিক ও অর্থনৈতিকভাবে স্বাধীন ছিল এবং চীনা ভাষাভাষীদের জন্য এটি একটি চলচ্চিত্র নির্মাণ কেন্দ্রে পরিণত হয়েছিল।

কয়েক দশক ধরে, হংকং ছিল বিশ্বের তৃতীয় বৃহত্তম চলচ্চিত্র শিল্প (ভারতীয় সিনেমা ও হলিউডের পরে) এবং দ্বিতীয় বৃহত্তম রপ্তানিকারক দেশ। ১৯৯০-এর দশকের মাঝামাঝি শিল্প সংকট শুরু হওয়ার পর এবং জুলাই ১৯৯৭ সালে হংকংয়ের চীনা সার্বভৌমত্বে প্রত্যাবর্তন সত্ত্বেও, হংকং সিনেমা তার বেশিরভাগ স্বতন্ত্র ধরে রেখেছে এবং বিশ্ব চলচ্চিত্রের মঞ্চে বিশিষ্ট অংশ হিসেবে নিজের অবস্থান ধরে রেখেছে। পশ্চিমে, হংকংয়ের পপ সিনেমা (বিশেষ করে হংকং অ্যাকশন সিনেমা) দীর্ঘকাল ধরে একটি শক্তিশালী সংস্কৃতি অনুসরণ করেছে, যা বর্তমানে সাংস্কৃতিক মূলধারার একটি অংশে পরিণত হয়েছে এবং ব্যাপকভাবে বিস্তৃত ও অনুকরণিত হচ্ছে।

অর্থনৈতিকভাবে, সাংস্কৃতিক ও সৃজনশীল শিল্পের সাথে চলচ্চিত্র শিল্প হংকংয়ের অর্থনীতির ৫ শতাংশ প্রতিনিধিত্ব করে।

হংকং শিল্প 
অনেক চলচ্চিত্র শিল্পের বিপরীতে, হংকং ভর্তুকি বা আমদানি কোটার মত সরকারের কাছ থেকে সামান্য বা কোন সরাসরি সহায়তা পায়নি। হংকং এর সিনেমা পুরোপুরি বাণিজ্যিক ধাঁচের: অত্যন্ত কর্পোরেট, মূলত বেশি লোককে আনন্দদায়ী জনরা যেমন কমেডি বা একশনধর্মী চলচ্চিত্র নির্মানে মনোনিবেশ করে, এবং একই সাথে নির্দিষ্ট সূত্র, সিকুয়েল ও পূনঃনির্মানের উপর নির্ভর করে।

হংকং চলচ্চিত্র হলিউডের কাছ থেকে বেশ কিছু উপাদান নিয়েছে, যেমন কিছু নির্দিষ্ট জনরা প্যারামিটার,  "থ্রিল-এ-মিনিট" দর্শন, দ্রুত লয় এবং চলচ্চিত্র সম্পাদনা। কিন্তু এগুলো তারা ঐতিহ্যগত চীনা ড্রামা এবং আর্টের উপাদানগুলির মত করে পরিবর্তন করে নিয়েছে, বিশেষ করে স্টাইলাইজেশন এবং  পশ্চিমা সিনেমায় বাস্তবতার মানদণ্ডের অবহেলা। এভাবে সিনেমা তৈরির পদ্ধতিতে দ্রুত ও হালকা প্রকৃয়া যুক্ত করে সিনেমায় এক ধরনের এনার্জি ও সাররিয়েল কল্পনার আবির্ভাব হয়েছে, যা বিদেশী দর্শকদের কাছে হংকং এর সিনেমা হিসেবে আলাদা একটি পরিচিতি পেয়েছে।

২০১০ সালে, হংকংয়ের বক্স অফিসে মোট আয় ছিল ১.৩৩৯ বিলিয়ন হংকং ডলার এবং ২০১১ সালে ছিল ১.৩৭৯ বিলিয়ন হংকং ডলার। ২০১১ সালে ৫৬টি হংকং চলচ্চিত্র এবং ২২০ টি বিদেশী চলচ্চিত্র প্রকাশিত হয়েছিল। 

২০১৭ সালে, বক্স অফিস আয় ছিল মোট $ 1.85 বিলিয়ন যা পূর্ববর্তী ২০১৬ সালে ছিল $ 1.95 বিলিয়ন। ২০১৭ সালে ৩৩১ টি চলচ্চিত্র মুক্তি পায়, যা আগের বছর ৩৪৮ থেকে কম।

তারকা সিস্টেম

আরো দেখুন

তথ্যসূত্র

আন্তঃভাষা সংযোগ টেমপ্লেটযুক্ত নিবন্ধ
চীনা ভাষার লেখা থাকা নিবন্ধ
হংকংয়ের চলচ্চিত্র মাধ্যম